રાંધણિયામાં મોહન મળિયા, હળવે હળવે હરજી હળિયાં ! જીવનભર જે દળણાં દળિયાં, રાંધણિયામાં કેવાં ફળિયાં ? માળા ને ના મંતર જપિયા, અગનિ સાખે અંતર ધરિયાં ! અંતર ધરતાં અંતર ટળિયાં ! એમ નિરંતર અંતર મળિયાં ! અંતરગુહમાં જંતર બજિયાં, સુરતા વાધી સુધબુધ તજિયાં. ઉભયે કોણે કોને ભજિયાં ? પાર ન એનો કોઈ સમજિયાં- રાંધણિયામાં રસ ને રસિયા, સકલ પદારથમાં એ વસિયા, રાંધી રાંધી જો કુછ રખિયાં, કંઈ હાથોં સે ઉસને ચખિયાં.